Den bekjendte Sognepræst Hans Wissing i Høyen i Ribe Stift er nylig ved Døden afgaaet. Hr. Cancellieraad C. E. Hertz, Herredsfoged og Skriver i Bølling og Nørre Herreder, indbyder til Subscription paa bemærkninger til Kong Christian den Femtes Lov, hentede fra den senere Lovgivning. Med mange Aars Arbeide har Forfatteren samlet og concentreret de vigtigste Forandringer, Uvidelser og Jndskrænkninger ved hver særskilt Artikel af Loven, og dette Supplement er det, som han nu ved Trykken agter at udgive efter Lovartiklernes Rækkefølge. Værket vil udkomme hæfteviis, hvert Hæfte paa 8 Ark i stor Octav, 6 til 7 Hæfter og Aaret, og Prisen bliver for Subscribenterne 8 s. Arket. Udgivelsen vedbliver indtil hele Lovbogen er gjennemgaaet, og med bele Værket leveres et Ord- og Sagregister.
Bemærkninger til Kong Christian den Femtes danske Lov
Forfatter: C. E. Hertz
Dato: 1837-02-28